**Flemming Søgaard Povlsen** (født 3. desember 1966 i Brabrand) er en dansk tidligere fotballspiller som er mest kjent som tidligere angrepsspiller for den tyske Bundesligaklubben Borussia Dortmund.

Karriere
--------

Povlsen startet å spille fotball i den århusianske forstaden Viby, men gikk videre til toppklubben AGF Aarhus i 1984. I 1985 ble han tildelt Superligaens *Årets åpenbaring*. Han flyttet utenlands i 1986, da han signerte for spanske Castilla CF, reservelaget til Real Madrid. I sin tid i Castilla CF fikk han sin debut for Danmark i 5–0 seieren over Hellas i en kvalifiseringskamp til sommer-OL 1988. Etter kun ett år i Castilla CF forlot han klubben til fordel for 1.FC Köln i Tyskland, hvor han spilte sammen med dansken Morten Olsen. Selv om han ikke var en stor målscorer, gjorde hans fart og innsats at han ble populær blant fansen, og han vant to sølvmedaljer, da FC Köln ble nr. to i 1988-89- og 1989-90-sesongen. Povlsen spilte ikke mer enn tre kamper for FC Köln i 1989-90 sesongen, ettersom han ble kjøpt av den nederlandske Eredivisieklubben PSV Eindhoven i 1989. Han spilte den resterende sesongen i PSV, hvor han var med på å vinne den nederlandske cupen, og ble nummer to i serien. Han flyttet tilbake til Tyskland, hvor han slo seg ned i Borussia Dortmund i 1990.

I Dortmund opplevde han sin mest suksessfulle tid som spiller, og ble raskt en favoritt blant fansen. Men under en kamp for Dortmund i april 1993, mot FC Köln, ødela han korsbandet, og var ute av spill frem til oktober samme år, da han gjorde comeback mot Wattenscheid 09. I en Cupkamp i oktober 1994 fikk han en alvorlig skade i det andre kneet, og selv om han hadde en kort opptreden i mars 1995, mot Eintracht Frankfurt, og var en del av laget som vant sesongen 1994-95, måtte Povlsen avslutte karrieren på grunn av kneskader.

Landslagskarriere
-----------------

Da Danmark vant fotball-EM 1992, var Povlsens rykte på vei oppover. Han spilte alle fem kampene for Danmark i turneringen, og scoret en gang i semi-finalen mot Nederland, etter en intens nervekamp mot den nederlandske målvakten Hans van Breukelen, Povlsens tidligere lagkamerat i PSV. Han var en fast spiller for det danske landslaget fra sin debut, og frem til han la opp. Han scoret 21 mål på sine 62 landskamper for Danmark, og spilte både under fotball-EM 1988 og fotball-EM 1992. En kneskade satte en stopper for landslagskarrieren i mars 1995.

Trenerkarriere
--------------

Etter at han la opp som spiller, ble Povlsen sportslig leder i Superligaklubben FC Aarhus i desember 2001. Ettersom klubben gikk gjennom økonomisk vanskelige tider i november 2002, tilbød Povlsen seg å gå av, noe klubben aksepterte. Han spilte fotball i lavere divisjoner i Brabrand og byttet senere til et oldboyslag i sin barndomsklubb Aarhus GF. I mars 2005 ble han en del av trenerstaben i Superligaklubben AC Horsens. I juli 2009 ble han assisterende trener i Randers FC men ga seg 6. oktober 2009, da treneren John Jensen ble sparket.

Meritter
--------

* **1992 Europamesterskap**: *vinner* med Danmark
* **UEFA-cupen** : 1992-93 *andreplass*, med Borussia Dortmund
* **Nederlandsk Cup**:
	+ *Vinner*: 1989-90, med PSV Eindhoven
* **Tysk Bundesliga**:
	+ *Vinner*: 1994-95, med Borussia Dortmund
	+ *Andreplass*: 1988-89 og 1989-90, med 1.FC Köln og 1991-92, med Borussia Dortmund

Referanser
----------

1. ↑   FBref, FBref spiller-ID e33b2ee5[Hentet fra Wikidata]
2. ↑   transfermarkt.com, Transfermarkt spiller-ID 81554, besøkt 9. oktober 2017[Hentet fra Wikidata]

Eksterne lenker
---------------

* (de) Flemming Povlsen – Munzinger Sportsarchiv Rediger på Wikidata

* (en) Flemming Povlsen – Transfermarkt Rediger på Wikidata

* (en) Flemming Povlsen – Transfermarkt (manager) Rediger på Wikidata

* (en) Flemming Povlsen – national-football-teams.com Rediger på Wikidata

* (en) Flemming Povlsen – WorldFootball.net Rediger på Wikidata

* (de) Flemming Povlsen – fussballdaten.de Rediger på Wikidata

* (en) Flemming Povlsen – EU-Football.info Rediger på Wikidata

* (da) Flemming Povlsen – Dansk Boldspil-Union Rediger på Wikidata

* (en) Flemming Povlsen – FBref Rediger på Wikidata
* FussballDaten – Tysk Bundesligastatistikk
* ShowStars profil

| * v
* d
* r
Danmarks tropp – EM i fotball 1988 |
| --- |
| 
* 1 Rasmussen
* 2 Sivebæk
* 3 Busk
* 4 M. Olsen (k)
* 5 Nielsen
* 6 Lerby
* 7 Helt
* 8 Frimann
* 9 Heintze
* 10 Elkjær
* 11 Laudrup
* 12 L. Olsen
* 13 Jensen
* 14 J. Olsen
* 15 Povlsen
* 16 Schmeichel
* 17 Berggreen
* 18 Eriksen
* 19 Kristensen
* 20 Vilfort
* Landslagstrener: Piontek

 | Flagget til Danmark |

| * v
* d
* r
Danmarks tropp – EM i fotball 1992 Vinnere (1. tittel) |
| --- |
| 
* 1 Schmeichel
* 2 Sivebæk
* 3 K. Nielsen
* 4 Olsen (k)
* 5 Andersen
* 6 Christofte
* 7 Jensen
* 8 Mølby
* 9 Povlsen
* 10 Elstrup
* 11 Laudrup
* 12 Piechnik
* 13 Larsen
* 14 Frank
* 15 Christensen Arensøe
* 16 Krogh
* 17 Christiansen
* 18 Vilfort
* 19 P. Nielsen
* 20 Bruun
* Landslagstrener: R.M. Nielsen

 | Flagget til Danmark |

|  |  |
| --- | --- |
| Oppslagsverk/autoritetsdata | Prabook **·** Munzinger (sport)
 |

Portal: Danmark